Source: https://oigusaktid.tallinn.ee/?id=3001&aktid=141306&fd=1%E2%89%A4ht=1
Timestamp: 2019-07-22 21:26:20+00:00

Document:
Erahuvikooli toetuse andmise kord
Tallinna Linnavolikogu 13.06.2019 määrus number 13 [RT IV, 20.06.2019, 7]
Jõustumine: 23.06.2019
Redaktsiooni kehtivus: 23.06.2019 - ... [RT IV, 20.06.2019, 7]
Tallinn 13. juuni 2019 nr 13
Määrus kehtestatakse kohaliku omavalitsuse korralduse seaduse § 22 lg 1 p 5 ja erakooliseaduse § 22 lg 4 alusel ning kooskõlas Vabariigi Valitsuse 6. veebruari 2015 määruse nr 16 „Riigieelarve seaduses kohaliku omavalitsuse üksustele määratud toetusfondi vahendite jaotamise ja kasutamise tingimused ja kord“ § 11 lg-ga 7.
(1) Määrusega kehtestatakse Tallinna linna eelarves ette nähtud vahenditest erahuvikooli toetuse (edaspidi toetus) andmise kord.
(2) Toetuse andmise eesmärk on toetada erahuvikoolide tegevust, et tagada lastele ja noortele vanuses 7-19 eluaastat mitmekülgne huviharidus.
§ 2. Toetuse maksmise korraldamine ja arvestuse pidamine
(1) Toetuse maksmist korraldab ja makstud toetuse üle peab arvestust Tallinna Haridusamet (edaspidi haridusamet).
(2) Toetust makstakse üks kord aastas.
Toetust makstakse erahuvikoolipidajale järgmistel tingimustel:
1) erahuvikool on tegutsenud Tallinna haldusterritooriumil vähemalt viis aastat;
2) erahuvikoolil ei ole maksuvõlgu ega võlgnevusi Tallinna linna asutustele;
3) erahuvikooli õppekavad on registreeritud Eesti hariduse infosüsteemis (edaspidi EHIS);
4) erahuvikoolis õpib vähemalt 100 õpilast, kelle elukoht on Eesti rahvastikuregistri andmetel Tallinna linn;
5) erahuvikool ei ole spordikool.
Toetuse suurus oleneb seal õppivate Eesti rahvastikuregistri andmetel Tallinna linnas elavate õpilaste arvust:
1) 100-199 õpilast - 6000 eurot;
2) 200-299 õpilast - 9000 eurot;
3) 300-399 õpilast - 11 500 eurot;
4) 400-499 õpilast - 14 500 eurot;
5) 500 ja rohkem õpilast - 17 000 eurot.
§ 5. Toetuse kasutamine
Erahuvikool võib toetust kasutada õpetajatele töötasu maksmiseks ja õppevahenditeks.
(1) Toetuse saamiseks esitab erahuvikooli pidaja (edaspidi taotleja) haridusametile ajavahemikul 5.-10. jaanuarini vormikohase taotluse.
(2) Taotluses tuleb esitada järgmised andmed:
2) erahuvikooli tegevuskoht;
3) erahuvikooli õpilaste arv EHISe andmetel käimasoleva aasta 5. jaanuari seisuga.
Haridusamet kontrollib kümne tööpäeva jooksul taotluses esitatud andmete õigsust ja dokumentide vastavust käesoleva korra §-s 3 esitatud nõuetele ning teavitab taotlejat ilmnenud puudustest e-posti teel. Taotleja on kohustatud puudused kõrvaldama viie tööpäeva jooksul arvates nende teatavakstegemisest. Kui taotleja ei kõrvalda puudusi nimetatud tähtaja jooksul, lõpetatakse taotluse menetlemine ning taotlus tagastatakse koos lisadokumentidega.
§ 8. Finantseerimislepingu sõlmimine
(1) Taotlejale, kes vastab käesolevas korras sätestatud nõuetele, esitab haridusamet ühe kuu jooksul pärast taotluse esitamist allkirjastamiseks vormikohase finantseerimislepingu. Taotleja on kohustatud lepingu allkirjastama ja tagastama haridusametile viie tööpäeva jooksul.
2) lepingupoolte õigused ja kohustused;
3) teadete edastamise kord;
4) lepingu muutmise kord;
5) lepingu tähtaeg ja toetuse summa;
6) õiguskaitsevahendid lepingu rikkumise korral.
(3) Kui taotleja ei tagasta haridusametile allkirjastatud finantseerimislepingut käesoleva paragrahvi lõikes 1 nimetatud tähtaja jooksul, kaotab taotleja lepingu sõlmimise õiguse ja taotluse menetlemine lõpetatakse.
§ 9. Toetuse saaja kohustused
1) kasutama toetust sihtotstarbeliselt;
2) esitama haridusametile aruande toetuse kasutamise kohta lepingus ettenähtud tähtajaks;
3) andma haridusameti nõudmisel viivitamata lisateavet toetuse kasutamise kohta;
4) tagama, et toetuse saaja raamatupidamises on kasutatud toetuse kulu- ja maksedokumendid selgelt eristatavad toetuse saaja muudest kulu- ja maksedokumentidest;
5) teavitama haridusametit viivitamata kõigist esitatud andmete muudatustest või asjaoludest, mis mõjutavad või võivad mõjutada toetuse saaja kohustuste täitmist, sh toetuse saaja nime, aadressi ning seadusliku või volitatud esindaja muutumisest, toetuse saaja kui juriidilise isiku ümberkujundamisest, pankroti väljakuulutamisest või likvideerija määramisest või tegevuse lõpetamisest;
6) tagastama saadud toetuse kümne tööpäeva jooksul pärast tagasinõude saamist, kui haridusamet on tuvastanud, et toetuse saaja on toetust kasutanud mittesihtotstarbeliselt või on jätnud toetuse kasutamata.
§ 10. Finantseerimislepingu lõpetamine ja toetuse tagasinõudmine
(1) Kui toetuse saaja ei esita § 9 punktis 2 nimetatud aruannet, on esitanud valeandmeid toetuse saamise või kasutamise kohta, on kasutanud toetust mittesihtotstarbeliselt, lõpetanud tegevuse toetuse saamise kalendriaasta kestel, jätnud kasutamata toetuse haridusametile tagastamata või on muul moel lepingut rikkunud, määrata leppetrahv, lõpetada leping, toetus tagasi nõuda ja kolme aasta jooksul toetuse saajale toetust mitte anda.
§ 11. Toetuse tagasimaksmine
§ 12. Toetuse vormide kehtestamine
Haridusameti juhataja kehtestab järgmised vormid:
1) erahuvikooli toetuse taotlus;
2) finantseerimisleping.
2019. aastal esitab toetuse taotleja haridusametile vormikohase taotluse 15. oktoobriks, taotlusel märgitakse erahuvikooli õpilaste arv 10. oktoobri seisuga.

References: § 22
 § 22
 § 11

§ 2

§ 5

§ 8

§ 9

§ 10
 § 9

§ 11

§ 12